CELEX: 62015TN0477
Language: mt
Date: 2015-08-20 00:00:00
Title: Kawża T-477/15: Rikors ippreżentat fl-20 ta’ Awwissu 2015 – European Dynamics Luxembourg et vs ECHA

3.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 363/40
            
         Rikors ippreżentat fl-20 ta’ Awwissu 2015 – European Dynamics Luxembourg et vs ECHA
   (Kawża T-477/15)
   (2015/C 363/49)
   Lingwa tal-kawża: l-Ingliż
   
      Partijiet
   
   
      Rikorrenti: European Dynamics Luxembourg SA (Lussemburgu, il-Lussemburgu), European Dynamics Belgium SA (Brussell, il-Belġju), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateni, il-Greċja) (rappreżentant: M. Sfyri, avukat)
   
      Konvenuta: Aġenzija Ewropea għas-Sustanzi Kimiċi (ECHA)
   
      Talbiet
   
   
               —
            
            
               tannulla d-deċiżjoni ta’ għoti ta’ kuntratt tal-konvenuta rigward il-Fażi 2 tas-sejħa għal offerti ristretta ECHA/2014/86 ikkomunikata lir-rikorrenti permezz tal-ittra tagħha tal-25 ta’ Ġunju 2014, li permezz tagħha ġew infurmati li l-offerta tagħhom ma ntlaqgħetx u li l-kuntratt kien ingħata lil konsorju ieħor;
            
         
               —
            
            
               tikkundanna lill-konvenuta tikkumpensa lir-rikorrenti d-dannu subit minħabba t-telf ta’ opportunità li jingħataw kuntratt, għal ammont ta’ EUR 5 20  000; u
            
         
               —
            
            
               tikkundanna lill-konvenuta għall-ispejjeż legali tar-rikorrenti kif ukoll spejjeż oħra sostnuti fil-kuntest ta’ dan ir-rikors, anki jekk dan ir-rikors kellu jiġi miċħud.
            
         
      Motivi u argumenti prinċipali
   
   Insostenn tar-rikors, ir-rikorrenti jinvokaw żewġ motivi.
   
               1.
            
            
               L-ewwel motiv ibbażat fuq li l-ECHA kisret l-obbligu tagħha li timmotiva l-evalwazzjoni tagħha tal-offerta tagħhom, billi ma ċċitatx il-vantaġġi relattivi tal-offerta rebbieħa.
            
         
               2.
            
            
               It-tieni motiv ibbażat fuq li l-ECHA kienet wettqet diversi żbalji manifesti ta’ evalwazzjoni fil-kunsiderazzjoni tal-offerta tagħhom u, sussidjarjament, li introduċiet, fl-istadju tal-evalwazzjoni tal-offerti, kriterji ġodda u mhux magħrufa.